Aeromodelisme - Viquipèdia, l'enciclopèdia lliure\nart de dissenyar, realitzar i posar en vol màquines o enginyis volants proveïts o no de motor\nL'aeromodelisme és l'art de dissenyar, realitzar i posar en vol màquines o enginyis volants proveïts o no de motor. Hi ha bàsicament tres disciplines: el vol lliure, el vol circular i el vol ràdio comandat.\nReproducció a escala d'un F-18.\nEl vol lliureModifica\nDisciplina original de l'aeromodelisme, el vol lliure consisteix a realitzar un model que garanteixi vols llargs, sigui en vols d'interior o d'exterior. En el cas de vol d'exterior es tracta d'aprofitar al màxim els corrents ascendents d'aire (tèrmiques). El vol lliure es practica amb planejadors purs o amb models proveïts d'un mitjà de propulsió que els enlaire i col·loca en altitud. El joc consisteix a fer evolucionar els models lliures únicament sa partir de reglatges preestablerts abans del vol. D'ençà que el planejador és llençat a mà, amb un sandow, amb un cabrestant o amb motor, tèrmic o elèctric- el seu vol estarà limitat en el temps pels paràmetres preestablerts i per la meteorologia. Es tracta així de ser un bon constructor.\nConsolidated PBY Catalina - Maqueta de vol circular feta pels germans Conill (Barcelona)\nEl vol circularModifica\nEn aquesta categoria els models proveïts de motor (tèrmic, per norma general) són controlats i pilotats amb dos cables d'acer de llargada determinada i una maneta que permet accionar a distància els controls de profunditat del model. L'acció de pujar o baixar farà evolucionar el model en un volum semiesfèric, centrat a sobre del pilot. Per a aquest tipus de models hi ha tot un seguit de possibilitats:\nL'acrobàcia que consisteix a fer figures definides inscrites a la semiesfera.\nLa velocitat consistent en fer voltes en un temps mínim. Les categories vénen definides per la cilindrada del motor.\nEl combat que es practica entre dos o més models proveïts d'unes banderoles. La competició consisteix a tallar la dels adversaris.\nEl "Team-racing" o curses que consisteix a evolucionar amb diferents models i realitzar un nombre determinat de voltes en un lapsus de temps mínim, amb una capacitat determinada als dipòsits de combustible i reposant en acabar cada dipòsit. Es tracta d'una modalitat de treball en equip, format per un pilot i un mecànic; el mecànic s'encarregarà de l'abastiment i la posada en marxa del motor.\nEl vol radiocomandatModifica\nLes possibilitats del vol ràdio comandat o ràdio controlat fan que sigui la disciplina més practicada en tot el món, sobretot després de l'abaratiment dels equips de control per ràdio, imprescindibles en aquesta modalitat.\nEls models, muntats i construïts pels aeromodelistes, evolucionen gràcies a un equip emissor que, com indica el seu nom, emet senyals radioelèctrics a un receptor instal·lat en el model. El receptor, per la seva part, envia aquestes ordres als mecanismes ("servos") que actuen sobre els controls el model, permetent així al pilot fer evolucionar l'aparell segons els seus desitjos.\nAquesta modalitat dóna accés a diferents tipus d'aeromodels: avions, planejadors, helicòpters, etc classificats en una gran quantitat de categories.\nA Wikimedia Commons hi ha contingut multimèdia relatiu a: Aeromodelisme\nObtingut de «https://ca.wikipedia.org/w/index.php?title=Aeromodelisme&oldid=23561896»\nDarrera modificació: 18 maig 2020 a les 03:11\nLa pàgina va ser modificada per darrera vegada el 18 maig 2020 a les 03:11.


29. 1a quinzena de febrer de 2019\nA partir de la fase 2a del Projecte “Cercles de coneixement” desenvolupat per la TIAB amb l’objectiu d'incorporar la mirada i la veu dels infants, adolescents i famílies en el procés de coneixement de la seva realitat i necessitats s’han elaborat dos documents. Els podeu consultar aquí:\nDurant els dies 11, 12, 13, 14 i 15 de febrer es fa el Badacorfbol a la Zona Esportiva de Can Cabanyes. Hi participen nois i noies de 6è de primària. El corfbol es basa en els principis de la cooperació, la no violència, la no especialització, l’habilitat i la coeducació. És un dels exemples més clars de les possibilitats d’evitar la segregació per sexes a l’esport.\nCoincidint també amb el Dia Internacional de la Dona i la Ciència, el dimarts 12 de febrer a les 10 h, a l'auditori de l’Hospital Germans Trias i Pujol, es fa una conferència adreçada a l'alumntat de secundària, amb un triple objectiu: divulgar la recerca en VIH / SIDA, incidir en la prevenció de la infecció i fomentar vocacions científiques entre els estudiants.\n19è FESTIVAL DE MÀGIA\nAquest any es celebra el 19è Festival Internacional de Màgia, Memorial Li Chang!. Aquest és un Festival transversal on hi trobareu espectacles, xerrades i tallers de màgia per seguir creant escola i afició.\nDE LA TROBADA DEL 23 DE GENER\nDimecres 23 de gener ha tingut lloc una nova trobada del CIB. S'ha acordat el procés per determinar el nom de la nova escola bressol municipal i el del debat sobre infància i ciutat en relació a les eleccions municipals de maig. També es va fer una pluja d'idees sobre els actes de celebració dels 15 anys del CIB.\nJa es pot conèixer el manifest que els nens i nenes de les escoles Joan Llongueras, Lola Anglada, López Torrejón, Miguel Hernández i Ventós Mir van fer i llegir el 30 de gener del 2019.


Mostrant articles per etiqueta: mestre - Antoni Janer Torrens - Batecs Clàssics\nSeduir per educar\nPer educar és molt important saber seduir intel·lectualment. No debades, ambdues paraules provenen del llatí duco, duxi, ductum (“conduir”). L’objectiu, doncs, de l’educació és que el mestre es convertesqui en un excel·lent conductor d’alumnes, a qui ha de treure (ex) de la ignomínia per dur-lo a bon port. Si hem de fer servir el seu homònim grec, direm que el mestre ha de ser un bon pedagog. A l’antiga Grècia, però, aquesta paraula al·ludia a l’esclau que s’encarregava de dur (αγω) els nins (παιδες) a l’escola.\nL’ensenyant, erigit avui en l’arxiduc del seny, ha de tenir una conducta modèlica. Cada matí, quan es trobi en el moment relaxant de la dutxa, ha de ser conscient que la seva tasca és deduir i traduir cadascun dels punts forts dels seus irreductibles i productius estudiants. Aquests, tot i sentir-se abduïts per paraules magistrals, mai no s’han de mostrar dúctils i han de demostrar que saben adduir arguments propis que els permetin obrir-se pas per qualsevol viaducte. Tanmateix, les actuals polítiques educatives indueixen a pensar que els docents ja no compten amb el salconduit del Govern, és a dir, amb el seu suport.\nA Sapere aude, la secció de filosofia moderna del programa Múltiplex d'IB3 Ràdio (11/10/2016), en motiu del Dia Mundial dels Docents (5 d'octubre), reflexion sobre la pregunta "Mata l'escola la creativitat?"\n- Seduir per educar


BarcelonaEl ministre de Justícia, Juan Carlos Campo, ha admès aquest dilluns que es va impedir que Felip VI viatgés divendres passat al lliurament de despatxos als nous jutges a Barcelona per la proximitat de l'1 d'octubre en el tercer aniversari del referèndum i per la imminent sentència sobre la inhabilitació del president Quim Torra. En una entrevista a RNE, Campo ha reconegut que l'executiu espanyol no només buscava vetllar per la "seguretat" del monarca, sinó que a més tenia la intenció de "vetllar per la convivència" a Catalunya.\nÉs per això, ha continuat el titular de Justícia, que el govern de Pedro Sánchez va instar el president del Consell General del Poder Judicial (CGPJ) i del Tribunal Suprem, Carlos Lesmes, a posposar la celebració de l'acte. "Si es podia fer uns dies després ... ¿per què havíem de generar una tensió?", s'ha preguntat, per després assegurar que el mateix Lesmes va rebutjar l'ajornament.\nEn aquest context, Campo ha deixat clar que no hi ha "cap frontisme amb la casa reial", i que l'únic que ha existit són "una sèrie d'actuacions" per part del govern espanyol davant les raons que "desaconsellaven la presència" de Felip VI a la capital catalana.\nAmb tot, el ministre de Justícia no ha volgut concloure directament que la polèmica generada al voltant de l'absència del rei sigui "imputable a Lesmes" per no accedir a l'ajornament del lliurament de despatxos. "Amb una certa normalitat es va demanar si es podria traslladar a una data posterior i el president Lesmes tenia la competència i ho ha fet", ha afegit.\nAsens reclama la sortida de Lesmes\nEl portaveu d'Unides Podem al Congrés, Jaume Asens, en canvi, ha assegurat que és un "atemptat a la Constitució que un president amb el mandat caducat des de fa dos anys, estigui ocupant de manera il·legítima el càrrec i impedint-ne la renovació, amb el consentiment del PP". En una entrevista a TVE, Asens s'ha referit directament a Lesmes i ha afirmat que la renovació prevista de dimecres no s'hauria de fer d'aquesta forma i ha acusat la dreta de "sobreactuar" i posar el "focus" en les declaracions de Pablo Iglesias i Alberto Garzón "perquè oblidem el que és important, que és el que passarà dimecres". També ha dit que estan "utilitzant el rei" com una estratègia de "distracció".\nPer justificar l'excepcionalitat de l'acte, Campo ha recordat que només hi van acudir vuit vocals del CGPJ i no els 20 que hi havien d'haver assistit. "No hi havia cap membre de la sala de govern, van faltar 20 alumnes, dels 17 presidents de Tribunals Superiors de Justícia només n'hi va ser un... No va ser convidada la consellera de Justícia de Catalunya... Tot ha sigut una mica estrany. Però tampoc cal hiperbolitzar, perquè generem tensions", ha reblat.\nSegons Campo, la gestió d'aquest assumpte "es podria haver fet millor", encara que ha afirmat que "hi ha vegades que tant és" com s'expliquin les decisions que adopta el govern espanyol. "Jo ja tinc la meva decisió i no permetré que la realitat em faci malbé un bon titular", ha lamentat, per després afegir: "Hi ha vegades que interessa posar aquests problemes per dissipar-ne d'altres".\nCasado diu que Sánchez és un "covard" per no defensar el rei dels "atacs" de Podem\nEl president del PP, Pablo Casado, ha acusat el president del govern espanyol de "covard" per no "donar la cara" i defensar el rei Felip VI i haver "callat" davant les "declaracions incendiàries" dels ministres Iglesias i Garzón. "Tots els espanyols vam votar fa 40 anys que hi hagués una monarquia parlamentària, i a qui no han votat els espanyols per estar al govern és a Garzón i Iglesias", ha etzibat en una entrevista a 'Onda Cero', on ha retret que Pedro Sánchez porti "tres dies sense defensar" el monarca.\nCarlos Lesmes Juan Carlos Campo Felip VI


Llagostera Ràdio - Mossos i Policies Locals reforçaran els controls perquè es compleixin les mesures a la restauració\nArticle Anterior Les ajudes per a la cultura seran per als que han cobrat menys de 13.000€ entre gener i setembre\nSegüent Article La Fundació Rafael Masó de Girona rep el fons documental del pedagog Narcís Masó\nTambé hi ha controls dels ajuntaments i de la Direcció General de Comerç.\nEl Procicat ha aprovat aquest dimecres l'actualització del pla sectorial de restauració, adaptant-lo a les mesures previstes en el pla de desescalada. S'ha informat a tots els ajuntaments perquè també facin aquesta tasca de fiscalització.\nEl pla recull ara les noves condicions, com ara un màxim de quatre persones a les taules (excepte les d'una única bombolla), que les persones han d'estar a un metre de distància i que hi ha d'haver dos metres entre comensals de taules diferents.\nLes taules de menys d'un metre quadrat, per tant, no estaran permeses per a quatre persones no convivents. A més, el consum sempre s'ha de realitzar a la taula, no a la barra ni de peu.\nLes terrasses han de tenir dos costats lliures sense tancament, especialment si hi ha un sostre. Si no, es consideraran espais interiors i s'aplicarà el límit d'aforament del 30% en fase 1. En aquests espais cal mantenir una bona ventilació.\nnotícia nacional\trestauració\tprocicat


Actualitzada 11/06/2019 a les 18:12\nL'Ajuntament de Tivissa ha anunciat que s'oposarà «frontalment», emprenent «totes les accions polítiques, jurídiques i tècniques necessàries», a l'ampliació de l'abocador a la partida dels Magrells que ha començat a tramitar el Departament de Territori i Sostenibilitat. En un comunicat, el consistori explica que després de recopilar la informació disponible i constatar que es troba en una fase «absolutament inicial» ha encarregat dos informes als serveis tècnics i jurídics municipals davant de les «dimensions i característiques» del projecte d'ampliació. El primer, explica, ha d'aportar un ple d'al·legacions tècnics i mediambientals «per fer front al projecte en el seu tràmit inicial i impossibilitar la seva continuïtat». Al mateix temps, prepara un informe d'estratègia jurídica per «impedir l'autorització» de l'ampliació.\n«L'Ajuntament de Tivissa es posiciona frontalment en contra d’aquesta ampliació i durà a terme totes les accions polítiques, jurídiques i tècniques necessàries per impedir-ne la seua consecució», tanca el comunicat del consistori.\nComenta el contingut : L'Ajuntament de Tivissa anuncia la seva oposició frontal a l'ampliació de l'abocador


Menjador Marta Mata : LA PREGUNTA DE LA SETMANA!\nA principi de trimestre, amb es infants de 4rt vam fer una pluja d'idees de possibles preguntes que voliem compartir al nostre blog. Una d'elles tenia a veure amb el menjar ràpid i les grans empreses de fast food.\nMig en bromes, mig en serio, preguntaven perquè algun dia no menjàvem al menjador hamburgueses del Mc donalds o similars i perquè estan tant bones? Molts infants deien que a ells no els hi agradava el menjar del Mc donalds i d'altres deien que era dolent per la salut però que no podien evitar que els hi encantés.\nLa nostra pregunta és...\nPerquè es diu que és dolent el menjar de les grans cadenes de menjar ràpid?\nNosaltres hem començat a investigar i estem mirant un documental molt interessant. Us deixem el trailer per si es del vostre interès. Si el voleu mirar i no el trobeu, digueu-lo i us passem el link.\nGràcies per la vostra col·laboració!!! Esperem que gaudiu de la tasca que fem!\nPublicat per Menjador Marta Mata a 9:00\nEtiquetes de comentaris: pregunta, video\nailed 15 de desembre de 2015 a les 7:51\nHola! Ens encanta la tasca que feu! ens dóna peu a treballar la nostra alimentació. Ahir la Inés, la Marina i jo gràcies a la vostra pregunta vam estar investigant una mica i vam veure que quan més processat està el producte( més preparat per arribar i menjar ) més conservants porta. Per exemple sal, sucre, edulcorants, àcids,etc ..... que fan que el producte ens duri més pero que li treu les propietats del mateix. En el cas del fast food parlem de matèria prima que ja arriba a l'establiment molt processada. Una carn amb molts aditius, un pa res a veure amb pa natural, els olis que fan servir no son d'oliva....pensem que tot i que no es bò menjar aquest tipus d'aliment tenen algo que enganxa, i son tots aquest sucres, sals i conservants que agraden a la nostra boca i fan que volguem repetir :)\nDIVELXAM 15 de desembre de 2015 a les 22:21\nEl Max creu que és dolent perquè pot provocar malalties.\nPensem que les hamburgueses, per exemple, són molt bones pel sabor però les que fem a casa també són bones pel sabor i pel que gaudim, abans fent-les i després paint millor.\nCasal Infantil Drassanes 21 de desembre de 2015 a les 15:16\nMireu que he trobat tafanejant per Google:\nY el hidróxido de amonio también es conocido como agua de amoníaco o amoníaco acuoso es una solución de amoníaco en agua.\nCrec que això no fa bona pinta....


Joves i vocacions, cridats a buscar-se la vida | Catalunya Religió\nJoves i vocacions, cridats a buscar-se la vida\n(Arquebisbat de Tarragona) Sota el lema «Cridats a buscar-se la vida» les delegacions diocesanes de pastoral de joventut i de vocacions dels bisbats amb seu a Catalunya van organitzar aquest dissabte passat una jornada d’animadors al Centre Internacional d’Espiritualitat de Manresa. El treball d’aquesta jornada es va fonamentar en la recent exhortació del papa Francesc Christus vivit adreçada als joves i a tot el poble de Déu.\nLa formació es va iniciar amb la benvinguda per part del director del Secretariat Interdiocesà de Joventut de Catalunya, mossèn Josep Mateu, i una xerrada-marc sobre el baptisme, la vocació i la missió a càrrec de Joan Soler, delegat de Vocacions del bisbat de Girona. Mossèn Soler va expressar que la pastoral juvenil ha de propiciar en el jove una trobada personal amb Crist que transformi radicalment la seva vida i ha d’ajudar a cada jove a descobrir la seva pròpia vocació concreta. Per arribar a aquest punt és important, va remarcar que l’acompanyant també es plantegi si ha descobert la seva missió. «Si no som testimonis no podrem acompanyar», va dir.\nSeguidament hi va haver una taula rodona, conduïda pel delegat diocesà de pastoral juvenil del bisbat de Tortosa, mossèn Ivan Cid, amb diversos testimonis vocacionals: mossèn Lluís Simón, prevere de l’arxidiòcesi de Tarragona, el qual va explicar com l’acompanyament en el sofriment ha estat font d’aliment en la seva vocació; Isaac Almirall i Míriam Travé, un matrimoni jove del bisbat de Sant Feliu de Llobregat; i la germana Maria Rallo, carmelita missionera, que ha estat de missió a Kenya i Malawi. Aquest marc va servir com a punt de partida de l’estona de treball i pregària personal.\nFinalment, mossèn Carles Muñiz, delegat diocesà de pastoral de Joventut del bisbat de Sant Feliu de Llobregat, va facilitar algunes eines i recursos que poden ajudar als animadors a què la pastoral pastoral juvenil i vocacional sigui realment missionera. La trobada es va cloure amb el rés de l’Hora menor a la Cova de sant Ignasi, pregària que va presidir Sergi Gordo, bisbe auxiliar de Barcelona i encarregat de la pastoral de Joventut a la CET; el dinar i la projecció d’un audiovisual sobre sant Ignasi de Loiola i el seu vincle amb Manresa.\nVic, Tarraconense, Joves


Nicolas Quéré i Nastasia Gimenez, campions de la Maxiavalanche | BonDia Diari digital d'Andorra.\nNicolas Quéré i Nastasia Gimenez, campions de la Maxiavalanche\nNicolas Quéré, del Commençal Vallnord Enduro Team, va ser el gran protagonista de la 15a edició de la Maxiavalanche, que es va disputar dissabte i diumenge al Vallnord Bike Park la Massana. Malgrat que dissabte no va tenir el seu millor dia en la fase classificatòria, ahir va mostrar la seva millor versió i va penjar-se la medalla d’or. Youn Deniaud i Baptiste Galliot van completar el podi. El resident Roger González va acabar en cinquena posició i l’andorrà Guillem Casal va finalitzar 49è.\nEn categoria femenina la gran sorpresa va ser la jove Nastasia Gimenez. Amb tan sols 14 anys va fer el millor descens de la categoria amb un temps de 0.24.44 minuts. En la fase classificatòria, Gimenez va ser segona ja que Emilie Serre va ser més ràpida que ella. Amb tot, ahir Serre va acabar tercera i va deixar la segona plaça a la francesa Estelle Charles. Pel que fa a la nova categoria d’enguany, les Ebikes, el podi va ser completament francès. Mehdi Gabrillargues va ocupar la primera plaça, seguit de Xavier Marovelli i Frank Parolin. El resident Mariano Cisterna només va poder ser sisè.\nD’altra banda, el Vallnord Bike Park la Massana obre des d’avui tots els circuits i remuntadors, i ofereix als bikers 25 circuits de nivells diferents, més de 40 quilòmetres i desnivells que superen els 1.000 metres. Les instal·lacions estaran obertes fins a l’11 de setembre, amb un parèntesi per la Copa del Món de mountain bike, de l’1 al 4 de setembre.


ALATAC - Treball de fi de grau sobre la no-oficialitat del català a la Unió Europea - totSuma\nALATAC - Treball de fi de grau sobre la no-oficialitat del català a la Unió Europea\nUn projecte de catala_tfg\nEl projecte s'acaba!\nCom ja sabeu gràcies a les vostres aportacions, el passat mes de març, vam viatjar fins a Brussel·les. Al Parlament Europeu, vam poder entrevistar a diversos eurodiputats i eurodiputades d'arreu d'Europa. Sens dubte, va ser una experiència d'allò més enriquidora i gratificant.\nDes d'aleshores, hem seguit fent entrevistes per Barcelona i Tarragona. Ara com ara ja estem finalitzant l'edició del documental. També ha estat una edició intensa, ja que hem estat mes i mig a les cabines d'edició. Ara ja podem dir que el projecte s'acaba. Tenim moltes ganes que ho pugueu veure i saber què n'opineu!\nEsteu convidats el pròxim dia 17 de juny a les 19 h a la sala de juntes de la Universitat Rovira i Virgili de Tarragona.\nClàudia Calduch, Denise Ortega, Neus Reverté.\ndels 800 necessaris\nT'enviarem una postal d'agraïment i apareixeràs als crèdits del documental.\nT'enviarem una postal d'agraïment, apareixeràs als crèdits del documental i et reservarem un lloc privilegiat el dia de la presentació del documental. (Data i hora per definir, localitat: Tarragona)\nT'enviarem una postal d'agraïment, apareixeràs als crèdits del documental, et reservarem un lloc privilegiat el dia de la presentació del documental (data i hora per definir, localitat: Tarragona) i t'enviarem una còpia del documental.\n(Queden 3 de 15 recompenses)\nT'enviarem una postal d'agraïment, apareixeràs als crèdits del documental, et reservarem un lloc privilegiat el dia de la presentació del documental, (data i hora per definir, localitat: Tarragona), t'enviarem una còpia del documental i t'enviarem una samarreta amb un disseny exclusiu d'alatac.\nBona tarda! Com ja sabeu gràcies a les vostres aportacions, el passat mes de març, vam viatjar fins a Brussel·les. Al Parlament Europeu, vam poder entrevistar a diversos eurodiputats ...


Mataró torna a apostar per unes Santes més segures | Mataró Audiovisual\nMataró continua apostant per fer Les Santes més segures\nRedacció dc., 30/05/2018 - 14:13\nSeguir millorant en la disminució de riscos durant la Festa Major de Les Santes és una prioritat per part de l’Ajuntament i especialment per la Direcció de Cultura. Amb la presentació de la programació musical i els actes tradicionals, també s'ha recordat l’aposta de la ciutat per tenir una festa cívica, segura i solidària. En la línia del dispositiu de seguretat de l’any passat, durant la Nit Boja es limitarà l’accés al centre de la ciutat i es faran diferents controls, segons ha explicat la regidora de Cultura, Núria Moreno.\nAmb el mateix objectiu hi ha diferents accions en marxa com les sessions de sensibilització que duen a terme membres de les comparses institucionals i agents cívics, una campanya d’imatge informativa per fomentar la seguretat als actes i el consum responsable d’alcohol i com a novetat, es potenciarà que la festa sigui no sexista i sense violències. Aquesta última campanya es treballa ara amb formacions a entitats i voluntaris i també a través d’elements gràfics que es preveu que siguin visibles per tota la ciutat.\nEn paral·lel a les accions de seguretat, es consoliden campanyes solidàries com la dels gots, que tornen a ser de plàstic reutilitzable i tots els guanys de la seva venda es destinaran als més necessitats. Per últim i de cara al mes de juny s’obrirà la campanya “Fes-te voluntari de les Santes” amb el propòsit de fomentar la participació de la ciutadania en tasques d’organització o suport en els diferents actes de la Festa Major.


IX Premi d’Emprenedoria a la FP de Girona - Anh Infotech\n14/06/2021 by Lucie\nPer crear un món millor, calen projectes innovadors. La setmana passada, l’Ayub va assistir com a representant executiu de PIMEC Joves Girona al IX premi d’emprenedoria de les comarques gironines a Figueres.\nEl guanyador del premi és el projecte «Cucu’s, cuiners i cuineres sostenibles» de dos alumnes de l’Institut Ramon Muntaner de Figueres. Enhorabona i molts èxits!\nEts jove i tens un projecte? Dins del projecte «De jove a jove», volem fomentar la creativitat dels joves i la creació d’empreses que responen a les necessitats presents i futures.


Riberaonline.info - Priorat, Ribera d'Ebre i Terra Alta: Es detecta un brot decoronavirus a l’Hospital Santa Tecla que afecta 8 sanitaris i 1pacient\nEs detecta un brot decoronavirus a l’Hospital Santa Tecla que afecta 8 sanitaris i 1pacient\nL'Hospital Santa Tecla de Tarragona va notificar dimarts 8 de setembre de l'aparició de diversos casos positius de coronavirus entre el personal sanitari de la tercera planta hospitalària del centre. Es realitza un cribratge als pacients ingressats a partir del qual es confirma un cas asimptomàtic amb una PCR positiva. El nombre de casos confirmats fins al moment són de 8 sanitaris i d'1 pacient.\nEl 2 de setembre un professional inicia simptomatologia compatible, se li fa la PCR i es confirma el diagnòstic. Arrel d'aquest resultat s'analitzen els contactes estrets, fent PCR a un d'ells, que resulta també positiu. A partir d'aquests dos casos es fa un cribratge a tots els treballadors de la planta, confirmant-se 6 professionals més positius.\nS'ha realitzat un cribratge entre tots els pacients ingressats a la tercera planta i es detecta un pacient asimptomàtic amb una PCR positiva.\nMesures preses a l'Hospital\nL'Hospital Santa Tecla de Tarragona ha desinfectat la planta i continua amb l'activitat. La Xarxa Sanitària Santa Tecla està realitzant l'estudi entre els treballadors, pacients ingressats i pacients donats d'alta des de l'inici del brot.\nAvui dia 10 de setembre s'ha començat a recollir mostres per fer PCR a tots els pacients donats d'alta en els 14 dies abans de la detecció del primer cas.


La transparència fiscal en la Unió Europea - JDA | Servicios Profesionales\nHomeBlogEmpresesLa transparència fiscal en la Unió Europea\nCom afecta la Directiva (UE) 2018/822 de el Consell, de 25 de maig de 2018, que modifica la Directiva 2011/16 / UE pel que fa a l’intercanvi automàtic i obligatori d’informació en l’àmbit de la fiscalitat en relació amb els mecanismes transfronterers subjectes a comunicació d’informació.\nAl llarg dels últims anys, la Directiva 2011/16 / UE del Consell ha estat objecte d’una sèrie de modificacions per tal de donar cabuda a noves iniciatives en l’àmbit de la transparència fiscal a la Unió Europea.\nEls temps canvien, la tecnologia i el coneixement avancen a una velocitat vertiginosa i cada vegada resulta més complicat protegir la fiscalitat interna dels Estats membres de possibles erosions de bases imposables o de transferències de renda a la recerca d’un millor tractament tributari.\nA l’exuberant enginy dels assessors fiscals i la seva insaciable olfacte caní per rastrejar zones de baixa tributació s’afegeix una altra dificultat afegida per a les autoritats tributàries, la total llibertat de moviment i desplaçament de factors productius que facilita la creació i el disseny d’estructures maquiavèl·liques per canalitzar rendes a zones amb una fiscalitat més favorable.\nNo sempre és possible controlar el vent però si les espelmes, i per a això és absolutament crucial l’obtenció d’informació sobre mecanismes transfronterers de planificació fiscal potencialment agressius i poder generar amb això, un espai d’equitat tributària sense asimetries que permeti als Estats membres gestionar les seves polítiques fiscals sense ingerències ni minves. Aquesta és en essència, la filosofia subjacent de la Directiva comunament coneguda com a Directiva de Intermediaris Fiscals o DAC 6, que van haver de adoptar i publicar abans de al 31 de desembre de 2019 els Estats membres per aplicar el contingut de les seves disposicions a partir de l’1 de juliol de 2020.\nLa transposició legal al nostre ordenament intern s’articula a través de les següents modificacions:\nEn primer lloc, amb la modificació d’un dels nostres fonaments pilars, la Llei 58/2003, de 17 de desembre general tributària, amb la inclusió de la disposicions addicionals vintè quarta i vintè cinquena a través de l’avantprojecte de Llei de 20 de juny de 2019.\nI en segon lloc, amb la modificació del Reglament General de les Actuacions i els Procediments de Gestió i Inspecció tributària i de desenvolupament de les normes comunes dels procediments d’aplicació dels tributs, aprovat pel Reial Decret 1065/2007 de 27 de juliol, d’ara endavant RGAT, que introdueix els articles 45 a 49 bis.\nLa disposició addicional vint quarta estableix l’àmbit subjectiu d’aplicació de l’obligació d’informació establint que els intermediaris i els obligats tributaris interessats han de subministrar a l’Administració tributària, d’acord amb el que disposa la Directiva 2011/16 / UE la següent informació:\na) Mecanismes transfronterers en què intervenen o participen quan concorrin alguna de les senyes distintives determinades d’acord amb la normativa a què es refereix el paràgraf anterior.\nb) Informació d’actualització dels mecanismes transfronterers comercialitzables.\nc) Informació de la utilització dels mecanismes transfronterers de planificació.\nEs feia necessari fer al·lusió expressa a el deure de secret professional que serà aplicable als que tinguessin la consideració d’intermediaris acord amb la Directiva, amb independència de l’activitat econòmica desenvolupada, pel que fa a les dades privades no patrimonials i dades confidencials als quals es refereix l’article 93.5 de la Llei general tributària que poden quedar exonerats de el mateix deure amb una autorització fefaent de caràcter previ per part de l’obligat tributari.\nEl compliment taxatiu en temps i forma del que alguns anomenen “delació ètic” per part dels intermediaris de l’obligació d’informació de mecanismes de planificació fiscal els deixarà lliures i exonerats de tota causa, responsabilitat i pena.\nI com saben vostès, tota disposició o precepte que aspiri a tenir vocació normativa ha de ser coercitiva i disposar del seu ineludible règim sancionador. Com no podia ser d’altra manera, la inobservança o ineptitud sobrevinguda a l’hora de facilitar la informació fora de termini o de forma incompleta, inexacta, amb dades falses o facilitades per mitjans diferents dels electrònics, informàtics i telemàtics en aquells supòsits en què hagués obligació de fer-ho, serà constitutiu d’infracció tributària molt greus amb una sanció pecuniària de 1.000 euros per cada dada o conjunt de dades referides a una mateixa declaració, amb un mínim de 3.000 euros i un màxim equivalent als honoraris percebuts o a percebre o a l’ valor de l’efecte fiscal derivat del mecanisme transfronterer.\nLa sanció i els límits ressenyats es reduiran a la meitat, quan la informació hagi estat presentada de forma extemporània però sense requeriment previ de l’Administració tributària.\nLa presentació de la informació per mitjans diferents dels electrònics, informàtics i telemàtics quan hi hagi obligació de fer-ho es sancionarà amb una multa fixa de 250 euros per dada o conjunt de dades referides a la mateixa declaració amb un mínim de 750 euros i un màxim de 1.000 euros.\nDe la mateixa manera que amb la regulació de les infraccions i sancions tributàries aparellades a l’incompliment de l’obligació de declarar béns i drets a l’estranger a través del vandàlic model 720, les infraccions i sancions regulades en aquesta disposició addicional seran incompatibles amb les establertes en els articles 198 i 199 de Llei general tributària.\nPel que fa a la disposició addicional vintena cinquena estableix per part seva que els intermediaris eximits pel deure de secret professional de la presentació de la declaració dels mecanismes transfronterers de planificació fiscal han de comunicar fefaentment aquesta exempció als altres intermediaris i obligats tributaris interessats que participin en els esmentats mecanismes. Així mateix, els que tingueren la condició legal d’obligats a declarar i que haguessin presentat la declaració, determinant aquesta presentació l’exempció de la resta dels intermediaris o, si escau, de la resta d’obligats tributaris interessats que participin en els esmentats mecanismes transfronterers, hauran de comunicar fefaentment aquesta presentació als esmentats obligats eximits, en els termes establerts reglamentàriament.\nEn aquest cas, la infracció per la inobservança serà d’ordre menor i es considerada lleu portant aparellada una multa fixa de 600 euros. Poca cosa ….\nEl projecte de RD per incloure el desenvolupament reglamentari en l’RGAT és molt més extens i prolix, i com s’ha comentat, s’ha materialitzat amb la inclusió dels articles 45 a 49 bis el contingut passem a esmentar succintament. L’article 45 – Obligació d’informació de determinats mecanismes de planificació fiscal estableix la concreció de l’àmbit objectiu i defineix els mecanismes transfronterers que s’han de declarar. ç\nPel que fa a l’àmbit material, està definit per la mateixa Directiva i s’estén a tots els impostos excepte els exceptuats en la mateixa, que són l’IVA, els impostos especials i els aranzels.\nEn l’article 46 referent al Contingut i naixement de la declaració de determinats mecanismes de planificació fiscal, es regulen les dades que hauran de ser declarats pels obligats, sense perjudici que els mateixos siguin desenvolupats i concretats per l’ordre ministerial que reguli el propi model de declaració.\nEn línia amb el ja esmentat article 93.5 de la LGT, s’hauran de declarar les dades econòmiques i jurídics del mecanisme que tinguin transcendència tributària, sense aportar dades privades no patrimonials o confidencials que no tenen aquesta transcendència.\nPel que fa al naixement de l’obligació, es precisa en quin moment s’entén nascuda\nl’obligació de declarar, determinant dit moment l’inici del termini de declaració. A aquests efectes, s’estableixen tres moments (posada a disposició, moment en que es pugui executar i primera fase d’execució) l’aplicació dependrà de l’activitat que hagi desenvolupat l’intermediari generant l’obligació de declaració.\nPel que fa a les senyals distintives específiques sobre preus de transferència, seran criteris interpretatius les Directrius de Preus de Transferència de l’OCDE i les recomanacions del Fòrum Conjunt de Preus de Transferència de la UE.\nS’introdueixen els articles 48 – Obligació d’informació d’actualització dels mecanismes transfronterers comercialitzables, i l’article 49 – Obligació d’informació de la utilització dels mecanismes transfronterers de planificació.\nEn ells s’estableixen dues obligacions autònomes i independents, però íntimament vinculades. La primera obligació és la de declaració de l’actualització dels mecanismes transfronterers comercialitzables per part dels intermediaris i la segona es refereix a el deure de declaració de la seva utilització a Espanya.\nFinalment s’incorpora el nou article 49 bis en virtut de el qual es preveu la publicació a la seu electrònica de l’Agència Estatal d’Administració Tributària dels mecanismes transfronterers de planificació fiscal més rellevants que hagin estat declarats.\nLa disposició transitòria única de el projecte ens indica que aquests mecanismes han de ser declarats en els propers mesos de juliol i agost de 2020.\nAixí que ja veuen vostès, l’assessor fiscal que s’avorreix és perquè vol.


L'alcalde d'Onda, Ximo Huguet, anuncia l'entrada a l'equip de govern del portaveu de Compromís, Lluís Pastor - Diari Millars, informació local en valencià.\nL’alcalde d’Onda, Ximo Huguet, ha anunciat aquest matí l’entrada a l’equip de govern municipal del portaveu de Compromís, Lluís Pastor. A partir d’aquest acord, Pastor assumeix les competències de les regidories de Cultura i Dinamització Lingüística, mentre que la socialista Encarna Ribes serà la tinent d’alcalde de Serveis a la Ciutadania.\nD’aquesta manera, s’aferma el govern local, que ara passarà a tindre quatre tinences d’alcaldia, dos menys que quan governava el Partit Popular. “Amb aquesta incorporació continuem estalviant en sous polítics i no augmentem el personal de confiança, perquè es passa de tres de l’anterior legislatura a només un en l’actual”, ha afirmat Huguet.\nL’alcalde ha assegurat que “l’entrada d’aquesta formació a l’equip de govern demostra que el programa que estem desenvolupant durant aquesta legislatura és un projecte de sumar i no de restar, perquè és de tots”. En aquest sentit, Huguet ha recordat que el programa de govern pel qual van apostar els onders se centra especialment en les persones i els seus drets socials, el desenvolupament sostenible i la creació de noves oportunitats d’ocupació, la transparència, el bon govern i la participació ciutadana. “Aquest és el programa que van votar els onders i el que estem duent a terme sense majories i a base de consensos, tal com van demandar els ciutadans d’Onda”, ha destacat Huguet, qui ha recalcat que “sempre escoltem les opinions de totes les formacions polítiques d’aquest Ajuntament i no excloem a ningú per pensar diferent. Per això hem sigut capaços d’aprovar els primers pressupostos sense cap vot en contra i ara el portaveu de Compromís s’integra en aquest equip de govern que té com a objectiu convertir l’Ajuntament d’Onda en una ferramenta al servei del ciutadà”.\nDesprés d’unes quantes setmanes de converses, el líder de la formació taronja s’incorpora a la gestió diària de l’Ajuntament, malgrat que al juny del 2015 ja va votar favorablement a la investidura d’Huguet com a alcalde d’Onda.\nPost més nousAquest dissabte torna la Lliga per al Bisontes\nPost més vellsGómez aborda amb la consellera de Sanitat la situació i projectes sanitaris previstos a Vila-real


El Mercat del Lleó entrega un centenar de bicicletes contra l'exclusió social - Diari de Girona\nEl Mercat del Lleó entrega un centenar de bicicletes contra l'exclusió social\nLa iniciativa ha estat dels comerciants i l'empresa Ecosol i s'han sortejat entre els clients\nacn | girona 13.01.2018 | 17:18\nEl Mercat del Lleó de Girona ha repartit un centenar de bicicletes entre els seus clients. Es tracta d'una iniciativa contra l'exclusió social que han tirat endavant els comerciants de les diverses parades i l'empresa Ecosol, vinculada a Càritas. Els agraciats han estat compradors que durant el mes de desembre i fins el dia de Reis han comprat en algun dels establiments participants. Cada comerciant entregava una butlleta al client i després es va fer un sorteig entre tots.\nAquest dissabte s'ha fet l'acte d'entrega del centenar de bicicletes, i cada afortunat ha escollit la que més s'ajustava a les seves necessitats. El president de l'Associació de Comerciants del Mercat del Lleó, Manel Rodríguez, s'ha mostrat molt satisfet del resultat de la iniciativa i ha destacat que han "volgut donar un valor afegit a la campanya de Nadal i Reis".\nRodríguez considera que el més important és que es tracta d'un acte que "aporta valor social" i considera que els clients ho agraeixen, especialment en aquestes dates nadalenques. Les bicicletes estan al catàleg d'Ecosol i cada client agraciat n'ha pogut escollir el model que més li agradava.\nPer la seva banda, Anna Güell, gerent d'Ecosol, ha destacat el "caràcter pioner" de la iniciativa, i valora que el Mercat "hagi volgut donar un valor social a l'hora de fer la promoció de Nadal entre els seus clients". En aquest sentit, Güell ha remarcat que la col·laboració dels comerciants amb l'empresa respon a "la inquietud social del Mercat a l'hora de sumar amb les entitats locals".\nA més de les bicicletes, durant la campanya de Nadal l'Associació de Comerciants del Mercat del Lleó ha sortejat també tres premis en vals de compra per valor de 300 euros cadascun. Els comerciants també han volgut mostrar el seu compromís social lluint en la seva decoració nadalenca avets de fusta recuperada de la fusteria 'Justa la Fusta', que gestiona Fundació Astres.


Negociacions - Diari de Girona\nCiutadans demana a Sánchez que «trenqui» amb ERC i aposti per un pacte amb els partits constitucionalistes Els populars insten el cap de l'Executiu a explicar «quines són les línies vermelles que està disposat a saltar-se»\nefe/europa press/ddg 08.12.2019 | 23:12\nRoldán, saludant simpatitzants de Cs a Sant Boi de Llobregat. aCN\nRoldán, saludant simpatitzants de Cs a Sant Boi de Llobregat.\nPP i Cs van ser els únics partits que van trencar la calma tensa prèvia a l'inici demà de la ronda de contactes del Rei amb els partits que ha de desembocar en la seva proposta dimecres d'un candidat a la investidura, que no serà un altre que Pedro Sánchez. Els dos partits van insisitir a criticar les converses entre els socialistes i ERC, i mentre Cs proposava a Sánchez que les trenqui, el PP demanava màxima transparència.\nConcretament, la líder de Cs a Catalunya, Lorena Roldán, va demanar al president de Govern en funcions que «aprofiti» la reunió de demà amb Esquerra a Barcelona per «trencar» amb la formació republicana i apostar per un pacte amb els partits constitucionalistes. Roldán va instar Sánchez a pensar «en el futur i en el bé de tots els espanyols, en lloc de seure amb els que volen tombar la Constitució». «Insistim a Sánchez que rectifiqui i canviï de socis», va destacar Roldán, després de recordar que el PSOE té com a alternativa el que va anomenar la «via Arrimadas» per pactar la investidura amb els 221 diputats de PP, Cs i Navarra Suma.\nParal·lelament, el PP va demanar al PSOE que expliqui als espanyols, amb «llum i taquígrafs», tot el que es parli a la reunió dels equips negociadors de PSOE i ERC per avançar en l'eventual investidura del líder socialista. Així ho va assegurar la vicesecretària de Política Social del PP, Cuca Gamarra, que va dir que el PP vol que Sánchez expliqui als espanyols «quines són les línies vermelles que està disposat a saltar-se per aconseguir aquest acord i aquests vots que li garanteixin, novament, ser president del Govern d'Espanya». Gamarra va explicar que «el PP demana a Sánchez i al PSOE llum i taquígrafs» d'aquestes reunions perquè en elles «es parla d'Espanya i amb el que es negocia és amb Espanya».\nPer part seva, l'expresident del Govern Mariano Rajoy considera que anar a unes terceres eleccions seria «dolent», però que un executiu «condicionat per ERC és pitjor». En una entrevista a La Voz de Galicia, Rajoy explica que els grans partits moderats haurien d'arribar a «una mena d'entesa». D'altra banda, va manifestar que si el PSOE arriba a un acord amb ERC, Pedro Sánchez hauria d'explicar «en què consisteix». «Si Sánchez pretén disposar de la sobirania nacional o autoritzar un referèndum estarà incomplint la Constitució i, per tant, no pot fer-ho», va afegir.\nParal·lelament, el president de l'EBB de el PNB, Andoni Ortuzar, va afirmar que és «poc realista» que el PNB pacti amb Pedro Sánchez i que els jeltzales acceptin que els socialistes els diguin, «com als nens, d'això no es parla», en referència al dret a decidir. En una entrevista a El Diario Vasco, el dirigent jeltzale indica a més que Podem ha donat al País Basc «un pas cap a la maduresa política i el realisme» amb el preacord pressupostari i «comptarà molt més en la política basca». «Tant de bo ens trobem en més consensos amb ells», va desitjar.\nDesprés de reconèixer que l'articulat del projecte de reforma de l'Estatut «avança més en l'àmbit de la identitat nacional i també en les garanties per resoldre gran part dels problemes en el desenvolupament de l'Estatut de 1979», Ortuzar va defensar que té «viabilitat jurídic-constitucional».\nLa portaveu d'ERC, Marta Vilalta, va afirmar que «només amb que es redueixi una mica la repressió ja valdrà la pena» negociar amb el PSOE per tornar al que s'ha anominat la via política, davant el que considera repressió i persecució del moviment independentista. En una entrevista al diari Ara, Vilalta considera demostrat que el que segons el seu parer és persecució no serveix per derrotar l'indepentisme: «Per això només queda l'opció de canviar de carril i abandonar el de la repressió i la judicialització».


Cap Vermell - Presentació del llibre "Versos per cantar" de Pere Orpí\nPresentació del llibre "Versos per cantar" de Pere Orpí\nDissabte, 18 de gener, Pere Orpí presentà al teatre de Capdepera el seu llibre “VERSOS PER CANTAR”. L’obra de Pere Orpí és un recull de totes les lletres de seves cançons, un bon nombre de partitures i la seva gravació en tres CD. Cap Vermell ha participat en l’edició d’aquest llibre que, en devers 500 pàgines, agombola tota una vida de creació artística.\nLa presentació va tenir dues parts ben diferenciades. La primera va incloure tota una sèrie de parlaments coordinats per Joan Cabalgante. Primer Joan Genovard va llegir l’intervenció de mossèn Sebastià Salom, qui va disculpar la seva absència. Acte seguit va parlar el gabellí Nadal Bernat, responsable de Patrimoni de la diòcesi de Mallorca. Pere Orpí va centrar a seva intervenció en descriure el contingut del llibre i l’organització del material que inclou. El batle de Capdepera acabà l’acte posant èmfasi en la importància de fixar en un llibre tota la producció literària de Pere Orpí.\nLa segona part estava dedicada a les actuacions musicals. Presentats pel propi Pere Orpí distints grups van cantar les seves cançons.\nEn aquest video teniu totes les cançons:\nL’agrupacióo Aires Gabellins va cantar Cançó de sa Revetla (música de Bartomeu Calatayud) i Castell de Capdepera (mateixa; música de Bartomeu Calatayud).\nJoana Colom va interpretar Esperança nostra (música de Joana Colom)\nBiel Barona interpretà l’Himne dels Rodamons de Son Macià (música de Francesc Ramis).\nLa Coral Verge del Carme va cantar Bona nit (cançó de Nadal; música de Bartomeu Calatayud), Pastors de la Serra (cançó de Nadal; música de Bartomeu Calatayud) i Pescador d’homes (cant de comunió; música de Cesáreo Gabaráin)\nL’ Agrupació ‘Castell de Capdepera va interpretà Na Margalida (mateixa; música de Bartomeu Calatayud) i Cançons de Sant Antoni (tonada popular gabellina) acompanyada de tot el públic assistent a la presentació, com a punt i final de la presentació\nfa pujar cent mil vegades\nses ànimes condemnades\nper sa costa des Castell.\nfan moltes oracions\ndemanant que Sant Antoni\nprotegesqui es garbaions.\nTant es sants com es dimonis\ntenen tasca senyalada\nper mantenir s’escarada\nde fer i desfer matrimonis.\nPere Orpí Ferrer (2017)\nEn acabar la presentació brufaren amb una copa de cava i Pere signà els llibres.


La història dels taxistes que allarguen les rutes dels seus clients per a cobrar-los més són freqüents. Tots hem sospitat en alguna ocasió, sobretot quan viatgem, que els taxistes ens fan donar voltes innecessàries per a estafar-nos. Amb tot, no podem assegurar que es tracta d’una realitat provada.\nSiga com siga, la veritat és que Google ha decidit atacar aquest tipus d’actituds creant una eina en Google Maps que permetrà saber si un taxista s’està allunyant de la ruta més ràpida en un mínim de 500 metres. Aquest nou sistema de l’empresa estatunidenca avisarà als usuaris si el conductor està prenent una ruta alternativa. Més enllà d’aconseguir que no ens estafen, el que pretén l’empresa amb aquest desenvolupament és fer els viatges més segurs.\nPot ser un bon sistema perquè els usuaris tinguen més seguretat a l’hora de prendre un taxi. El que no resoldrà Google és la conflictiva conversa que l’usuari haurà de tindre amb el taxista si ha detectat que l’està portant per un lloc inadequat; Google encara no l’ha inventat, caldrà esperar.


Novetats de la biblioteca » Ajuda\n4 març 2013 Posted by Marta Macías Borràs Avui dilluns dia 4 de març, a la Facultat d’Educació hi ha la presentació de la web TFG que ha elaborat la biblioteca, adreçada principalment a tots els alumnes que cursen aquesta assignatura, en el tram final dels seus estudis.\nLa presentació de la web serà e dos torns: de les 13 a les 15h, i de les 16 a 18h, a l’aula de graus de l’edifici Guillem Cifre.\n|Leave a commentTags: recursos d'informació, TFG\n13 desembre 2012 Posted by Magdalena Ensenyat Rigo Ja podeu consultar i descarregar en excel el llistat complet de les revistes incloses a la Base de dades Journal Citation Reports (JCR) de l’any 2011. Els fitxers es troben classificats segons pertanyin a Social Science Citation Index i Science Citation Index respectivament.\nÉs un indicador bibliomètric d’Impacte d’una revista científica.\nEl Factor d’Impacte de JCR es calcula dividint el número de cites actuals a articles publicats en els dos anys anteriors, multiplicat per el número total d’articles i revisions publicades en el mateix període.\nPer saber més sobre el Factor d’Impacte anau al següent enllaç\n|Leave a commentTags: Factor d'Impacte, ISI Web of Knowledge, jcr\nCategories: Ajuda, Anuncis de la biblioteca, Recursos electrònics\n9 maig 2012 Posted by Marta Macías Borràs Continuant la tasca iniciada amb la Guia Temàtica de Ciències de la Salut, ara et proposem accedir als recursos electrònics disponibles des de la web de la UIB de més àrees temàtiques.\nCada Guia pretén donar-te informació del que trobaràs a cada un dels recursos (tipus d’informació, cobertura, llengua, descripció, etc) per d’aquesta manera orientar la teva cerca.\nContinuarem treballant per tenir disponibles les guies de totes les àrees temàtiques!\n|Leave a commentTags: Cerca d'informació, Guies Temàtiques, Recursos electrònics\n|Leave a commentTags: ajuda, recursos


Parc del Montnegre i el Corredor - Viu el parc a l'escola\nEl Parc del Montnegre i el Corredor és un espai natural protegit de 15.000 hectàrees situat entre 13 municipis de les comarques del Maresme i del Vallès Oriental. Com el seu nom indica, el Parc del Montnegre i el Corredor està integrat per dos conjunts muntanyosos, els quals s'aixequen entre el mar i la plana del Vallès. El Corredor, al sud, és una elevació discreta, de relleus suaus, que és coronada al cim pel santuari que porta el seu nom. Al nord, el Montnegre és una elevació més contundent, que fa el paper de germà gran i que presenta les altituds màximes del conjunt als cims del turó Gros i el turó d'en Vives. Les dues serres tenen el punt de contacte al coll de Collsacreu.\nL'ecologia del Montnegre i el Corredor està condicionada pel clima, pel relleu i per una secular activitat humana. Al cantó litoral predominen les pinedes i els alzinars amb roures i suredes. Als vessants interiors, antigament poblats per una vegetació més humida de roures i altres caducifolis, han estat replantats amb castanyers.\nEls nostres avantpassats van descobrir, abans que nosaltres, la benignitat del clima, la bellesa dels paisatges i l'abundància de recursos de les muntanyes del Corredor i el Montnegre. Per recordar-nos-ho, ens han deixat magnífiques restes: els monuments megalítics de pobles prehistòrics; els poblats fortificats dels ibers; les villae romanes, les ermites i esglésies d'època medieval o les fortaleses de l'edat moderna.\nLa festa es realitza al Centre d'Informació d'Hortsavinyà\nConsideracions sobre l'equipament\nA l'hora de preparar la sortida, cal tenir en compte els aspectes següents:\nEl programa Viu el parc a l'escola ofereix el servei de préstec de material adaptat: Joëlette, bicicletes handbikes, terceres rodes per adaptar a la cadira de l'usuari i tàndem.\nL'entorn del Centre d'Informació d'Hortsavinyà ofereix zones àmplies per dinar i esmorzar.\nHi ha serveis higiènics, un d'ells adaptat.\nNo es disposa de contenidors o papereres. Cal endur-se les deixalles.\nA Hortsavinyà viurem el parc del Montnegre i el Corredor a través de l’intercanvi amb la gent del territori, i descobrirem com s’ha transformat la vida i el paisatge en aquest territori, abans i després de convertir-se en parc. El programa Viu el parc a l'escola ha seleccionat alguns aspectes per treballar amb els infants de 5è de primària:\nEl bosc (l'alzinar) amb els 5 sentits.\nEls oficis antics: la carbonera i el forn de calç.\nL’ofici de pastor, el passat i el present d’un masia.\nLa problemàtica dels residus en el parc.\nBosc (alzinar) Itinerari Alzines de Can Portell 40 minuts\nOficis antics Tallers Forn de calç 40 minuts\nOfici de pastor Visita a un ramat de cabres Masia rural Can Pica 40 minuts\nEls residus Gimcana Bosc 40 minuts\nCom arribar al Centre d'Informació d'Hortsavinyà


La xifra de contagis ja arriba a 70 al Billionarie Club de Porto Cervo, a Sardenya\n2 min. Barcelona 25/08/2020 17:14\n651x366 Flavio Briatore i el pilot espanyol de Fórmula 1 Fernando Alonso, en una imatge de l'any 2005 / ANDREAS RENZ / GETTY Flavio Briatore i el pilot espanyol de Fórmula 1 Fernando Alonso, en una imatge de l'any 2005 / ANDREAS RENZ / GETTY\nGairebé 70 casos positius de coronavirus registrats al club Billionarie de Porto Cervo, un exclusiu local nocturn propietat del magnat Flavio Briatore, exdirector de l'equip Renault de Fórmula 1, a la Costa Maragda, al nord de Sardenya, a Itàlia. Segons ha informat aquest dilluns el diari L'Unione Sarda, la nit passada es van confirmar 52 contagis més entre els empleats després que es donessin a conèixer el resultat de les proves de detecció fetes els últims dies. Briatore, també contagiat, està ingressat a l'Hospital San Raffale de Milà des dilluns.\nEl Billionaire havia tancat les portes el 17 d'agost, enmig d'un enfrontament entre Briatore i l'alcalde de la localitat d'Arzachena, Roberto Ragnedda, que havia emès diverses ordres restrictives en la lluita contra el coronavirus, entre elles el cessament de la música a mitjanit per impedir el ball. Briatore, molt crític amb aquestes restriccions, va decidir llavors tancar, acusant les autoritats de voler convertir l'oci nocturn en el "boc expiatori" de la pandèmia, segons recull la premsa local. De fet, un dels èxits de l'estratègia de contenció a Itàlia, que va ser el primer país europeu colpejat durament per la pandèmia, ha sigut el setge a l'oci nocturn.\nGairebé al mateix temps que Briatore es queixava de les mesures, es va saber que en aquest club de Porto Cervo un empleat havia donat positiu. Poc després la xifra de contagiats va augmentar a onze, i la cinquantena d'empleats del local van haver de posar-se en quarantena. La resta de proves han confirmat 52 contagis més, que eleven, de moment, fins a 68 la xifra de positius vinculats amb aquest club.\nEl Billionarie Club de Porto Cervo, que compta amb discoteca i restaurant, va ser obert el 1998 per Briatore i és un dels establiments preferits pels milionaris, futbolistes i altres personalitats de la jet set. A més, aquest club té sucursals a Montecarlo, Dubai i Marbella.\nSegons les dades de la Universitat Johns Hopkins, a Itàlia s'han contagiat de coronavirus des de l'inici de la pandèmia 260.298 persones i n'han mort 35.441 a causa d'aquesta malaltia.\nMadonna anuncia que abandona Portugal\nLa tele és el nou ‘after hours’


Els productes comprats a partir de l'1 de gener del 2022 tenen una garantia ampliada de 3 anys - Coordinadora d'Usuaris de la Sanitat, Salut, Consum i Alimentació\nEls productes comprats a partir de l'1 de gener del 2022 tenen una garantia ampliada de 3 anys\nData: 07-01-2022 - Categoría: Consum\nEn el cas dels béns de segona mà, la normativa manté que el període de garantia no podrà ser inferior a 1 any.\nTots els productes que es comprin a partir de l'1 de gener del 2022 passen a tenir 3 anys de garantia en lloc dels 2 anys que estaven vigents fins a aquesta data.\nA partir d'aquesta data ha entrat en vigor la modificació del Reial decret legislatiu 1/2007, de 16 de novembre, pel qual s’ha aprovat el text refós de la Llei general per a la defensa dels consumidors i usuaris i altres lleis complementàries.\nLa reforma d’aquesta llei suposa la incorporació a la normativa nacional de la Directiva (UE) 2019/771, relativa a determinats aspectes dels contractes de compravenda de béns.\nAixò implica que l'empresari serà responsable de les faltes de conformitat que existeixin en el moment del lliurament o del subministrament i es manifestin en un termini de tres anys des del lliurament en el cas de béns, segons es pot llegir a la redacció actualitzada de la normativa vigent. Si un bé de consum presenta allò que es coneix com una falta de conformitat dins el termini de garantia establert, el consumidor tindrà l'opció d'escollir entre la reparació o la substitució del mateix.\nPel que fa als béns de segona mà, la normativa manté que consumidor i empresa podran pactar una durada determinada del termini de garantia, que en cap cas no pot ser inferior a un any.\nD'altra banda, també s'amplia de tres a cinc anys el termini de prescripció per exercir els drets del consumidor en cas que el producte presenti una manca de conformitat. La modificació de la norma esmentada també incrementa el termini d'inversió de la càrrega de la prova per acreditar la falta de conformitat, que passa de sis mesos a dos anys. Durant aquest període, el consumidor únicament haurà d'assenyalar que el bé no és conforme a allò acordat sense que calgui demostrar la manca de conformitat en el moment del lliurament. Per part de l'empresari, i com a oposició a la reclamació presentada pel consumidor, s’haurà de demostrar que la falta de conformitat esmentada no existia en aquell moment.\nUn cop completat el termini de 2 anys, el consumidor serà l'encarregat d'aportar la càrrega de la prova que la manca de conformitat existia en el moment del lliurament del producte.\nEn béns de segona mà, aquest termini dependrà del possible pacte entre el consumidor i l'empresari, però mai no pot ser inferior al període de responsabilitat pactat per la falta de conformitat.


Hotel Alluvi Kizkalesi Turquia - Ofertes d'hotels amb els MILLORS DESCOMPTES EN LÍNIA\nDescompte a Hotel Alluvi\nVeure tots els 39 allotjaments a Kizkalesi.\nKizkalesi Mersin, Kizkalesi, Kizkalesi, Turquia, 33790 - Veure al mapa\nMés informació sobre Hotel Alluvi\nAl visitar Kizkalesi, vosté es sentirà com a casa a Hotel Alluvi, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Alluvi, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos recepció 24 hores, express check-in/check-out, magatzem d'equipatge, aparcacotxes, servei d'habitacions.\nGaudiu de les comoditats d'alta gama com ara aire condicionat, servei de despertador, mini bar, balcó/terrassa, telèfon per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent pesca, jardí. Gaudeixi d'incomparable serveis i d'una localització de prestigi a Hotel Alluvi.


Els ajuntaments ebrencs celebren la revisió urbanística costanera però volen garanties davant reclamacions patrimonials | Aguaita.cat\nper Redacció, Alcanar / L'Ametlla de Mar / Amposta | 24 de setembre de 2021 a les 16:38 |\nEls municipis de la costa de l'Ebre afectats per la suspensió de llicències i la revisió urbanística de desenes de sectors celebren la decisió del Govern però alerten que caldrà definir bé les afectacions i com s'assumiran les possibles demandes de responsabilitat patrimonial. A les Terres de l'Ebre, l'avanç del Pla Director Urbanístic (PDU) afecta el planejament de 45 sectors de tres municipis -l'Ametlla de Mar, Alcanar i Amposta- i la moratòria abasta 8.063 habitatges projectats. Els alcaldes consideren que la mesura permetrà posar fre al creixement urbanístic desenfrenat al litoral durant dècades passades però recorden que caldrà afinar bé i calcular les conseqüències de dixar fora espais amb possibles drets d'urbanització adquirits.\nA Alcanar, on l'episodi de pluges torrencials de l'1 de setembre passat va tornar a posar sobre la taula la necessitat de regular la construcció en espais litorals i lleres fluvials, l'anunci del PDU s'ha rebut de forma positiva i ratifiquen la seua sintonia amb els objectius generals. "Estem d'acord que el model urbanístic del litoral català siga sostenible", apunta l'alcalde, Joan Roig, qui recorda que els aiguats van posar de manifest que la necessitat de la revisió com un "problema de país".\nEl terme municipal, segons recorda Roig, patix les conseqüències de plans urbanístics "del passat" que definix com a "totalment caòtics". Hi ha edificacions al mig de barrancs o, fins i tot, obstaculitzant el traçat normal dels carrers. Este escenari va agreujar les conseqüències de les pluges torrencials i va ajudar a maximitzar els danys, posat en perill la integritat de les persones.\nEn el cas concret d'Alcanar, el PDU preveu revisar fins a 30 sectors on es podien arribar a projectar 3.249 habitatges. Roig apunta que el consistori ja tenia la intenció de regular i posar en ordre tots estos projectes amb l'aprovació d'un nou POUM que el govern municipal encara no ha pogut posar en marxa per diversos entrebancs normatius. Així les coses, recorda que es tracta de sectors que emanen del pla aprovat el 1997. "No es correspon al model actual, vinculat a valors i la sostenibilitat urbanística. Està totalment desfasat", subratlla.\nDesllorigar la situació, segons advertix, pot tenir, però, conseqüències econòmiques importants per al consistori. El fet que sòls que estaven reconeguts com a urbanitzables passen a ser no urbanitzables, recorda, podria ser font de reclamacions patrimonials per part de propietaris i promotors. "S'ha de definir molt bé amb la Generalitat qui es farà càrrec de les reclamacions, en cas que n'hi haja, i esclarir les qüestions en un procés participatiu amb els ajuntaments abans que quedi clar el pla. És absolutament necessari", conclou.\nL'alcalde de l'Ametlla de Mar, Jordi Gaseni, secunda també esta demanda. El seu municipi és el que major nombre de potencials habitatges queda afectat per la moratòria de la Generalitat: 3.779 en vuit sectors. "Volem un urbanisme que puguem assumir, que no ens perjudique i no que siga a l'inrevés. Ha de seguir una lògica urbanística i de sentit comú. Un cop s'hi posa, la Generalitat haurà de tenir en compte les responsabilitats", ha subratllat, tot precisant que estudiaran la forma de "no haver d'assumir" estes possibles conseqüències.\nEn este cas, el PDU ha inclòs sectors amb els quals, anys enrere, s'havia previst expandir el nucli urbà i incrementar substancialment la població: és el cas de l'ampliació del sector 22b1, amb 2.348 habitatges previstos. "No estem ara en el mateix moment. Com a ajuntament estudiarem i assimilarem cada cas en el qual s'aplique la suspensió i que Urbanisme vol estudiar per trobar una solució: podria ser refermar-lo o que no podés tirar endavant. Hi estarem a sobre", ha apuntat Gaseni, qui ja ha avançat que estan preparats per obrir un cicle de reunions amb la Generalitat per traslladar-los el seus posicionament al respecte.\nTot i que sense efectes de suspensió concrets, també incorpora els espais d'Artilleria i Port Olivet, dos zones anteriorment destinades a albergar grans desenvolupaments urbanístics. Uns sectors que, per la complexitat en l'abordatge del planejament, el POUM aprovat el 2017 va dixar com a no urbanitzables –rústics- per tractar-los més endavant i evitar que l'allargament del procés d'aprovació seguís bloquejant la concessió de llicències. Gaseni s'ha compromès, en este sentit, a ser "el màxim escrupolosos amb la protecció d'allò més valuós que tenim: els espais naturals".\nAmposta és el tercer municipi inclòs la revisió que planteja el PDU. En este cas, abasta set sectors –entre els quals, l'accés nord de l'N-340, amb 238 habitatges, o dues fases de Favaret, que en sumen gairebé 200-. La suspensió afectat un total de 1.035 habitatges potencials.\nMedi ambient, urbanisme, Alcanar, L'Ametlla de Mar, Amposta


El CE Mataró es complica la permanència | Mataró Ràdio\nDll, 23/05/2016 - 13:23\nEl CE Mataró perd davant el Girona B i es complica la permanència al grup 1r de 1a catalana. L’equip entrenat per Jose Maria Polo no va poder complir l’objectiu del cap de setmana, en un partit, que d’acabar amb victòria li hagués assegurat de forma matemàtica la permanència a la categoria. Ara els groc i negre cauen fins la 14ena posició i és el Girona el que passa a ser 13è, amb la permanència més encarrilada. Primera meitat, amb poques ocasions, amb dos equips que sabien que s’hi jugaven molt i que van sortir sobretot a mesurar forces. Fruit d’aquesta situació es marxava al descans amb el 0 a 0 en el marcador i tot per decidir de cara a la segona part. Una segona meitat, amb una història molt diferent, en la que es van veure ocasions clares per totes dues bandes, però en que l’únic capaç de materialitzar-les va ser el Girona.\nUna derrota que fa caure als mataronins de la 13ena posició, la última que assegura la permanència a la categoria, a la 14ena. Un lloc, que tot i de permanència, es podria veure afectat pels els ascensos i descensos compensats i que obligaria a l’equip a estar pendent del seu futur més enllà de temporada i en funció del que facin els equips catalans de categories superiors.\nPer recuperar aquest 13ena posició els mataronins necessiten guanyar el cap de setmana vinent al camp de l’Horta, i esperar que el Girona B perdi o bé empati davant el Lloret.\nCE Mataró, 1a catalana de futbol, Mitja Lluna Roja


elCugatenc: Immersió, no ofegament\n"Per una banda, vam obtenir el punt de vista d’una persona vinculada a les lluites escolars per una educació en català, la Rosa Berrio, membre de la comissió lingüística de l’USTEC (Unió de Sindicats de Treballadores de l’Educació de Catalunya). Amb ella vam repassar el passat de les lluites socials dels propis immigrants andalusos, murcians i extremenys, pels volts de finals dels anys 70, per construir, juntament amb els seus veïns catalans, una escola pública que posés en marxa la immersió lingüística. Davant les acusacions de certes faccions polítiques interessades a donar una imatge exclusivista de la llengua a Catalunya, es fa necessari recordar que les famílies xarnegues van tenir un paper de primer ordre en la construcció del concepte d’immersió lingüística com a concepte cultural, que va més enllà de la llengua: una forma d’entendre la societat com un cos horitzontal i aglutinant, més que no pas un cos estratificat o jerarquitzat. Rosa Berrio va insistir en què la immersió es va concebre com un model popular, fet des de baix, un fruit de la inquietud de la gent que, en el moment de sortir d’una dictadura, podia somniar en un món més igualitari. I la llengua formava part d’aquest món. És imprescindible entendre bé aquest significat."\n?? Al voltant d'un centenar de places d'Ensenyament s'estan quedant sense professorat substitut. El cas extrem van ser els 4mesos sense matem�tiques de l'alumnat de Santa Coloma de Gramenet. En parlem amb @RamonFontUSTEC d'@USTECSTEs https://t.co/yKaABfDHS6\n— R�dio Terra (@_radioterra) 25 de gener de 2018\nCentres de Lleida 'importen' docents valencians per cobrir substitucions\n"Els docents del País Valencià que treballen a Lleida –bàsicament en instituts– cobrint baixes es compten per desenes després que aquest curs hagi crescut la plantilla global i en algunes assignatures s’hagi esgotat la borsa de substituts. A tot Catalunya podrien ser prop del 20% dels suplents, segons el sindicat USTEC. Trobar un professor parlant a classe amb accent valencià és una cosa cada vegada més habitual als instituts de secundària de Lleida. I és que els docents procedents del País Valencià que treballen com a substituts a Ponent cobrint baixes temporals es compten ja per desenes. L’augment de la plantilla..."\nPla sobre l'entorn educatiu al Baix Segre\nL’Aragó crea un Consell Assessor per a l’Ensenyament de la Història per supervisar els continguts dels llibres de text\nEnsenyament impulsa una vintena de programes d’innovació a escoles i instituts aquest curs\nLa fiscalia veu indicis d’odi en dues professores de la Seu d’Urgell i demana el sobreseïment contra els altres sis docents\nL’Institut Ramon Muntaner farà set aportacions al Som Cultura Popular i el Fòrum d’Educació i Cultura Popular\nGuillem Montoro: ‘Com més gent faça visible la seua transsexualitat, més la normalitzarem’\nL’escàndol d’una gala benèfica masclista sacseja el Regne Unit\n“A escola la canalla ha de sentir parlar de diversitat sexual”\nLa fiscalia veu indicis d’incitació a l’odi en l’actuació de dues professores de la Seu\nLa fiscalia manté que dos docents van incitar a l’odi\nEscoles i instituts públics no poden cobrir totes les baixes i contracten docents sense els requisits\nLa reducció de la borsa del Departament d'Ensenyament i l'epidèmia de la grip han agreujat la manca de professorat per a substitucions. El sindicat Ustec·STEs alerta del problema en especialitats com català o informàtica sobretot a Secundària i FP\nDesprés que aquest curs, 2017-2018, s'hagin incorporat al sistema 4.714 nous professors, s'hagin cobert jubilacions i les baixes se substitueixin amb més celeritat, la borsa de substituts d'Ensenyament ha quedat reduïda. Aquesta situació s'ha agreujat amb l'epidèmia de grip i el Departament no pot arribar a cobrir totes les places que s'ofereixen.\nAixí ho va confirmar el portaveu d'Ustec·STEs, Ramon Font, qui va reconèixer que en alguns casos, sobretot d'especialitats com català o informàtica, i bàsicament als instituts de Secundària i Formació Professional, s'estan donant les vacants a graduats que encara no tenen el màster de Secundària. Font va considerar que, en aquests casos, «preval el dret a l'educació» per sobre d'aquests requisits, però va alertar que s'han de fer alguns canvis per solucionar el problema.\nLa setmana passada, del 15 al 19 de gener, unes 80 places, majoritàriament d'instituts (66), es van quedar sense substitut. Per aquest motiu, si no s'han cobert en dues sessions de nomenaments telemàtics passen a considerar-se places de difícil cobertura i els aspirants poden presentar-se als Serveis Territorials d'Ensenyament i, en alguns casos, als mateixos instituts, per ocupar la plaça, encara que no formin part de la borsa i malgrat no tinguin acabat el màster de Secundària, un dels requisits indispensables per formar-ne part en el cas dels professors d'institut. D'aquesta manera, els aspirants acaben entrant a la borsa amb un número 900.000 i els pot computar l'experiència.\nLa situació de manca de professorat per a substitucions s'ha anat donant aquest curs a causa, sobretot, de l'augment de la plantilla –en 4.14 docents més–, les jubilacions que han permès entrar 6.000 professors més al sistema, i la cobertura més ràpida de les substitucions. Font també va destacar que les darreres setmanes, l'epidèmia de la grip ha agreujat el problema, ja que ha multiplicat el nombre de baixes per malaltia.\nI és que després de les vacances de Nadal, el 12 de gener el nombre de baixes no cobertes eren de 114 i de 127 el dia 9. En aquests casos, va explicar Font, s'ha trobat dificultats sobretot per a especialitats com informàtica, anglès, matemàtiques o música, algunes de Formació Professional o fins i tot català, matèria per la qual s'ha contractat professorat que només disposa del nivell D i no pas del grau de Filologia.\nArbúcies, Sant Feliu o Blanes\nPer zones, Barcelona ciutat i l'àrea metropolitana aglutinen aquesta manca de professorat, però també es donen places d'aquest tipus a poblacions més petites d'arreu del territori com Arbúcies, Sant Feliu de Guíxols, Blanes, Amposta, Alcanar o Cervera.\nFont va destacar que les retallades, que van deixar 3.000 professors a l'atur, van «dissuadir» moltes persones per formar-se com a docent, ja que aleshores no hi havia feina. El representant sindical va considerar que ara «és un bon moment» però va retreure que els màsters de Secundària són cars, no s'ofereixen a totes les universitats i són presencials, de manera que professionals d'altres sectors que voldrien aspirar-hi no poden cursar-los. A més, pel portaveu d'Ustec·STEs, el Departament no publicita prou la borsa d'interins i substituts i és prou flexible en la seva obertura, i va recordar que per arribar als nivells de 2010, el sindicat calcula que encara falten 7.200 professors.\nNens i cultura popular\n28/04/2020 15:36 (14)


Feina i Empresa - L'ACTIC, la prova que acredita els teus coneixements en compatpencies tecnològiques també a Sant Andreu de la Barca - Ràdio Sant Andreu\nHome / Destacats / Feina i Empresa – L’ACTIC, la prova que acredita els teus coneixements en compatpencies tecnològiques també a Sant Andreu de la Barca\nPosted by: Radio Sant Andreu in Destacats, Feina i Empresa, Seccions Via directa octubre 27, 2015\t1,823 Views\nL’ACTIC és el certificat d’acreditació de competències en tecnologies de la informació i de la comunicació i permet a qualsevol persona de més de 16 anys, després de superar una prova d’avaluació, obtenir un certificat emès per la Generalitat que acredita les seves competències digitals.\nToni Mantis, tècnic de Promoció Econòmica de l’Ajuntament de Sant Andreu de la Barca ha parlat de la prova al programa Via directa de Ràdio Sant Andreu i dels cursos sobre el nivell mitjà de l’Actic que començaran el mes de novembre a Les Escoles Velles\nPer obtenir el certificat, s’ha d’aprovar un examen en un dels centres col·laboradors autoritzats entre ells Les Escoles Velles de Sant Andreu de la Barca.\nL’ACTIC avalua la combinació de coneixements, habilitats i actituds en l’àmbit de les Tecnologies de la Informació i la Comunicació que les persones despleguen en situacions reals per assolir objectius determinats amb eficàcia i eficiència.\nConsta de tres nivells: bàsic, mitjà i avançat.\nPrecisions sobre l’entrevista:\n• L’objecte de l’ACTIC són les TIC, la societat de la informació i la cultura digital; per tant, va més enllà de la informàtica\n• L’ACTIC certifica competències, concepte que inclou coneixements, però també habilitats (procediments) i actituds; la competència és fruit de la combinació d’aquests tres elements. Aquest punt perquè és un tret molt important de l’ACTIC, que l’arrenglera amb els criteris dels organismes internacionals i, sense anar més lluny, amb els que aplica el Departament d’Ensenyament de la Generalitat en els currículums formatius\n• Pel que fa al nivell 3, cal precisar que:\n> Per fer-ne la prova cal tenir el certificat mitjà o un de declarat com a equivalent.\n> N’hi ha prou amb dues competències aprovades per obtenir el certificat; per tant, el mínim de competències de les quals cal avaluar-se és només de dues.\nAgraïm molt a Josep Toda (Responsable de l’Oficina Gestora de l’ACTIC), que escoltés el programa i que ens fes aquestes interessant aportacions!\nactic Feina i Empresa Via directa\t2015-10-27\nEtiquetat: actic Feina i Empresa Via directa\nPrevious: Viure en plenitud. Com ha de ser un bon líder i quines són les claus del bon lideratge?\nNext: Fem Igualtat – Les dones dediquen el triple d’hores que els homes a les tasques de la llar


Dilluns, 03 Desembre 2018 09:47\nLa façana de Vidres Mascarell cantonada del carrer Lepanto amb carrer Gravina\n“El nombre de persianes baixades és cada cop més alarmant", explica Jordi Galdon, gerent de la botiga Vidres Mascarell. Evidentment, puntualitza, "no és només culpa de l'Ajuntament, però cal fer alguna cosa per reactivar l'activitat comercial al barri".\nJordi Galdon porta tota una vida darrera els vidres de Mascarell. Primer com a fill d'un dels pocs vidriers que hi havia a la ciutat i ara com a gerent de l'empresa situada a la cantonada del carrer Lepant amb Gravina. Com a comercial però també com a vicepresident de l'Associació de Veïns del Centre de Mataró, durant els últims anys ha vist com minvava el nombre de comerços de la zona: "Hi ha una clara aposta de l'Ajuntament de beneficiar el Mataró Parc i girar l'esquena al centre", sentencia.\nI és que, durant els últims anys, l'afluència de vianants i compradors potencials al centre no ha fet més que disminuir. Posant Mascarell com a exemple, fa uns anys hi entraven una trentena de clients al dia, i ara no passen de la desena. "És un tema multifactorial, la gent ja no passeja tant, però la ciutat tampoc convida. L'ajuntament pot ajudar, o bé pot girar l'esquena al centre", explica. Galdon posa com a exemples els nuclis urbans de Girona, Granollers o fins i tot Perpinyà, a on, assegura, hi ha comerços molt petits (de potser deu metres quadrats) però destinats a productes artesanals i fets a mà. "Pot semblar un model antic, però els funciona, i molt".\nModel de comerç\n"Cal una reconversió del centre. El client avui ho busca tot per Internet i quan ens contacta ho fa molt més informat"\nEn aquest sentit, espera que la ciutat no aposti per un model a l'americana, a on els centres comercials estan totalment separats de les zones per viure i tot es fa en cotxe. "Hem lluitat molt temps perquè això no passi, i seria una llàstima", recorda.\nPropostes pel centre no n'hi falten. Com a empresari, li vénen idees com ara que la ciutat pogués oferir una hora de pàrquing gratuïta al client, com passa a Igualada, o regular el preu dels lloguers comercials per a potenciar la supervivència dels negocis que comencen.\nCom a membre de l'associació de veïns aposta per reforçar el teixit i recuperar l'energia perduda. També és conscient, i molt, de les coses bones: "Tenim un barri tranquil per a viure-hi i molt ben connectat, amb el tren a tocar. Els carrers cada vegada són més agradables pels vianants i tenen molt bona il·luminació a les nits."\nDes dels vitralls de la cristalleria més antiga de la ciutat Mascarell segueix veient l'afluència de mataronins que cada dia van i vénen de l'estació. Més de mig segle de vida els ha fet veure de tot, però el canvi al qual s'enfronten és, segurament, el més crític de tots.\nPotenciar el centre\n"Hi ha una clara aposta de l'Ajuntament de beneficiar el Mataró Parc i girar l'esquena al centre" .\nDesprés de la crisi, el sector s'ha reconvertit. "Oferim un servei, i per tant ens afecta menys la irrupció de gegants com Amazon, però sí que cal una reconversió. El client ho busca tot per Internet i quan ens contacta ho fa molt més informat. Ah! I ens contacta per WhatsApp, telèfon o a través de la pàgina web", explica Galdon.


CRÒNICA: Injusta derrota del València davant el Reial Madrid a Mestalla - Blanquinegres.com | Blanquinegres.com\nJorge Olmos , 19 Setembre, 2021\nCRÒNICA: Injusta derrota del València davant el Reial Madrid a Mestalla\nEl València va caure derrotat davant el Reial Madrid per 1-2 a Mestalla després que els homes d’Ancelloti remuntaren als minuts finals amb gols de Vinicius i Benzema el gol inicial d’Hugo Duro. Els de Bordalás van ser superiors durant 85 minuts i se’n van anar sense premi després d’un gran duel.\nAls prolegòmens del partit es respirava ambient de nit gran a Mestalla, un ambient a l’altura del que és el València Club de Futbol i del que feia temps que no es respirava a la capital del Túria. I és que Bordalás ha tornat a il·lusionar en a penes 4 partits a una maltractada afició que necessita ben poc per a enganxar-se a l’equip. Suor, actitud, garra i coratge.\nJa sobra la gespa, el partit va arrancar amb el València intentant robar el baló en camp contrari i amb transicions ràpides buscar la porteria de Courtois i així van aplegar les primeres aproximacions valencianistes, encara que amb poc de perill.\nL’afició era el jugador número 12 del València i protestava a l’àrbitre cada jugada, animava després de cada errada i sobretot, amb els encerts. Alderete i Correia es van emportar les primeres ovacions de la nit després de guanyar dos duels a Vinicius.\nPerò prompte van aplegar els contratemps per al València en forma de lesions. A la ja coneguda baixa de Gayà, es van sumar Carlos Soler i Thierry Correia en a penes 5 minuts. Dos dels jugadors més en forma de l’equip i la banda dreta titular. Lato i Yunus van ser els substituts.\nTot i això, els de Bordalás no van cedir terreny i Maxi va poder gaudir d’una bona passada a l’espai, però lluitant amb Alaba en la carrera es va deixar caure intentant forçar el penal i González Fuertes no va xiular falta. Amb l’acció, Mestalla es va acabar d’encendre i va tornar el clàssic ‘Burro, Burro’ a les graderies.\nEl València va seguir fent un exercici de personalitat i a poc a poc va anar menjant-li terreny al Reial Madrid i creant ocasions de perill. Primer, Hugo Duro no va aplegar a rematar un centre ras i més tard Courtois es va haver d’emprar a fons per a parar el remat de Paulista.\nAmb l’empat a 0 es va aplegar al final d’un primer temps en el qual el València va haver de lluitar contra tot i contra tots i va ser superior al Reial Madrid.\n¡Paradón de Courtois! #ValenciaRealMadrid #LaLigaSantander pic.twitter.com/fsIvBIyuKS\nA l’arranc de la segona part el València no va tardar ni 10 segons en gaudir de la primera ocasió quan Hugo Duro li va guanyar la partida a Lucas Vázquez i va perdonar davant Courtois. I no va ser l’única. Yunus va desbordar per la banda dreta amb una gran jugada i va servir el baló a Guedes que tot sòl a la frontal va enviar el seu xut per dalt del travesser.\nYunus es va connectar i va ser una font de producció constant per al València. Activat per una organització magistral de Guillamón, el nord-americà creava superioritats amb el regat. Així va aplegar la tercera ocasió clara del segon temps, però el remat d’Hugo Duro el va parar un Courtois ben col·locat. Els homes de Bordalás mereixen anar per davant al marcador amb una primera hora de joc espectacular.\nI es va fer justícia quan el mateix Hugo Duro va agafar un baló solt dins l’àrea per a batre a Courtois de tir creuat amb l’esquerra. Mestalla se’n va vindre avall amb el gol del jove fitxatge valencianista. Li tocava a Hugo Duro.\nAmb el gol el Reial Madrid es va llançar a per l’empat, però els intents s’estavellaven jugada darrere de jugada amb uns incommensurables Paulista i Alderete, encertadíssims tota la nit. Menció especial per a Alderete, qui va estar imperial tota la nit. Jerarquia.\nBordalás va refrescar l’equip i va retirar a Guedes i al golejador Hugo Duro, que es van retirar amb una atronadora ovació de Mestalla. En el seu lloc entraren Marcos André i el debutant Helder Costa.\nEl partit aplegava als instants finals i la victòria semblava a l’alcanç de la mà, però amb una jugada afortunada Vinicius va fer l’empat després que el seu xut passara entre les cames de Foulquier i despistara Mamardashvili.\nL’empat va suposar un dur colp tant per al València com per a l’afició, i més encara quan instants després Benzema es va aprofitar d’una mala eixida de Mamardashvili per a fer el segon i donar-li la volta al partit en 5 minuts. 85 minuts de domini se’n van anar pel terra en 5 minuts de mala fortuna. Futbol.\nFinalment, el València va caure derrotat per 1-2 davant el Reial Madrid en un partit en el qual va meréixer molt més i de cap manera va meréixer perdre.


El camp de gira-sols torna tot el camp de color groc\nEl camp de gira-sols torna tot el camp de color groc, aquest es localitza a la Carretera N-230, a l’altura d’Alguaire, Lleida. És el camp del davant de l’empresa Indulleida.\nPassant per la carretera es divisa a primer cop d’ull l’espectacular floració. De fet, molts cotxes i motos han parat pels camins de la zona en els instants que he fotografiat el camp. No pots evitar capturar (amb la càmera o amb el mateix mòvil) el paisatge fantàstic que s’esdevé.\nImatges del camp de gira-sols\nOn s’ubica aquest camp de gira-sols?\nLa localització d’aquest lloc la tinc que agrair a la Mireia P.\nCatalunya · Lleida · Natura\nLa Font de l’Ensenyança a la ciutat de Lleida


Àlex Marín és el vencedor a la Molina de la Downhill Cup - Regió7 :: El Diari de la Catalunya Central\nÀlex Marín és el vencedor a la Molina de la Downhill Cup\nredaccióla molina 14.07.2014 | 00:00\nÀlex Marín, al mig del podi, va ser el guanyador de la prova cerdana ARXIU PARTICULAR\nÀlex Marín va ser el guanyador de la prova de la Downhill Cup de BTT de descens en el traçat de la Molina Bikepark. El circuit va ser molt ràpid i molt exigent, situat a la part final de la pista 5-Tallafocs del Bikepark. El júnior Àlex Marín (Fox-Giant) va triomfar amb un temps de 1'46''982 davant de Bernat Guàrdia (Intense-GoPro), que va aturar el crono en 1'47''367. Tercer classificat va ser un altre dels corredors júniors, Ferran Jorba, de l'Intense-GoPro, que va marcar un crono d'1'47''842.\nEl guanyador en el grup cadet va ser Carlos von Heyden, seguit de David Argilés i Javier San Roman. En infantils, Pol Marín continua imbatible, seguit de Nicolas Rei i Joan Aracil. En dones va guanyar\nBlanca Julià, i en les júniors-cadets va guanyar Blanca Aracil.


Pirineus TV | La Cerdanya, 21 d’abril 2017: CAMPANYA PER REFORMAR EL PATI\nL’escola catalana Jordi Pere Cerdà de Sallagosa (Alta Cerdanya) ha iniciat aquesta setmana una campanya de micromecenatge per recollir diners per reformar el pati. Quan l’escola va obrir les seves portes, l’any 2012, només tenia 15 alumnes. Aquest curs, però, el centre educatiu ja compta amb 43 nens i nenes i, per tant, cal condicionar el pati, que actualment és de quitrà i grava i presenta alguns desnivells.\nLa campanya pretén recollir els 12.700 euros que costa reformar el pati en dues fases: els primers quaranta dies s’hauria d’aconseguir la meitat de l’import per iniciar els treballs i, si s’assoleixen aquests 6.000 euros i escaig, es posaria en marxa la segona part de la campanya fins aconseguir el cost total de l’actuació. Si no es recullen aquests primers 6.000 euros, l’escola retornarà les donacions.\nLa proposta de fer un pati nou va sorgir dels alumnes més grans del centre, que venien de l’escola bressola de Càldegues i volien un pati semblant, amb gespa. Tenint el compte la funcionalitat d’aquest espai i el seu manteniment, finalment s’ha optat per anivellar-lo, col·locar-hi gespa artificial i una part tindrà una superfície de goma.\nPer donar a conèixer la campanya, l’escola ha fet un vídeo per difondre a través de les xarxes socials i aquests primers dies ja ha començat a rebre donacions. També esperen la implicació d’ajuntaments i institucions de la comarca. Aquells interessats en col·laborar, poden fer la seva aportació a la web goteo.org cercant la campanya ‘Necessitem un pati nou’.\nL’escola Jordi Pere Cerdà és una escola associativa multilingüe que acull nens i nenes d’entre 2 i 11 anys procedents de les dues bandes de la frontera. El 40% de l’alumnat és catalanoparlant i el 60% francòfon. El centre, que segueix el programa educatiu francès, disposa de dues tutores en llengua catalana, una auxiliar en català, una tutora en francès i una auxiliar en francès. És un centre finançat amb les quotes dels alumnes i amb les subvencions que rep de la Generalitat de Catalunya i del Govern francès.\nLa Cerdanya, 21 d’abril 2017: CERDANYA ES PREPARA PER CELEBRAR SANT J... L’Alta Ribagorça, 21 d’abril 2017: PONT DE SUERT ACULL LES JORNADES...


Raquel Sánchez preveu que el decret de l'acord amb transportistes s'aprovi al febrer com a tard\nPublicat 18/12/2021 15:16CET\nLa ministra de Transports, Mobilitat i Agenda Urbana, Raquel Sánchez, ha assegurat aquest dissabte que el compromís del Govern central és que l'acord amb els transportistes de mercaderies quedi recollit en un decret llei "com a màxim a finals de febrer".\n"En el menor temps possible, volem aprovar aquest reial decret-llei i aplicar com abans millor les mesures", ha dit en declaracions als periodistes durant el Congrés Extraordinari del PSC a Barcelona, després de l'acord amb el Comitè Nacional de Transport per Carretera (CNTC) per desconvocar el tancament patronal programat de dilluns a dimecres.\nSánchez ha defensat que aquest acord és una "mostra del tarannà d'aquest Govern espanyol, que dialoga, que acorda, que pacta i que està centrat a fer possible que la recuperació econòmica i social arribi a tots els àmbits", també al sector del transport per carretera.\nLa ministra, que ha celebrat aquest acord aconseguit després d'un "procés intens de negociació", ha assegurat que es tracta d'un sector clau per a l'economia i ha destacat la tasca que va fer en començar la pandèmia de la covid-19, garantint la cadena de subministraments.\nMESURES DE L'ACORD\nEntre les mesures que inclou l'acord, figuren la prohibició de la participació del conductor en les operacions de càrrega i descàrrega, així com un reforç de tasques d'inspecció, a més d'iniciatives per contribuir a la modernització i digitalització, ha dit Sánchez.\nHa subratllat que el Pla de Recuperació, Transformació i Resiliència preveu 140 milions d'euros per a una transformació del transport per a la transició econòmica que ha d'arribar a tots els sectors, i que inclou 20 milions per a la millora d'àrees de descans.\nEl CNTC ha explicat que l'acord recull la reducció dels temps d'espera a partir dels quals el transportista tindrà dret a indemnització; una clàusula d'estabilització del preu del gasoil en els contractes de transport, i no implantar peatges al transport pesat sense el consentiment de l'entitat.


11:35 am - Saturday, 8 August 2020\nLes persones candidates tenen 20 dies per a presentar les instàncies.\nLes places convocades i no cobertes per mobilitat s’oferiran al torn lliure. D’estes places queden reservades el 30% per a les dones que concórreguen al procediment amb la següent distribució: dos per al torn lliure i una per a mobilitat atés que no hi ha un 40% de places en la plantilla de Policia Local que estiguen ocupades per dones.\nLes persones aspirants al torn lliure han de complir els següents requisits: tindre nacionalitat espanyola, mancar d’antecedents penals, no estar inhabilitades per a l’exercici de la funció pública, estar en possessió del títol de batxiller o equivalent, ser majors d’edat i estar en possessió del permís de conduir tipus B, a més de no patir malaltia que impedisca l’exercici de les funcions i tindre una altura mínima d’1,65 metres per als homes i 1,58 metres per a les dones. La taxa d’examen és de 34 euros, excepte per a famílies nombroses i monoparentals, que està fixada en 27 euros.\nEl procediment de selecció del torn lliure per oposició inclou proves selectives (alçada, prova psicotècnica, proves d’aptitud física, qüestionari, reconeixement mèdic, exercici pràctic sobre el programa o temari i entrevista personal). En el cas del concurs entorn de mobilitat, el tribunal valorarà els mèrits al·legats. Prèviament, les persones aspirants hauran de superar les proves psicotècnica i mèdica, d’acord amb el que s’estableix per al torn lliure.\nExpirat el termini de presentació d’instàncies, l’Alcaldia aprovarà la llista d’aspirants admesos i exclosos dels diferents torns, que es farà pública en el Butlletí Oficial de la Província i en el Tauler d’anuncis de l’Ajuntament, i a títol informatiu en la pàgina web www.almassora.es. Transcorreguts 10 dies per a esmenar errors, en cas de no haver-hi reclamacions, les llistes passaran a definitives. Una vegada aprovades, la resolució inclourà el lloc, data i hora del primer\nPrevious articleQuatre persones detingudes per robatoris en cases de camp a Figueroles\nNext article23 projectes emprenedors seleccionats per a la tercera edició d’UJI Emprén OnSocial


KS Plars Minami-Saiwaicho I 202 Yokohama Japó - Ofertes d'hotels amb els MILLORS DESCOMPTES EN LÍNIA\nVeure tots els 383 allotjaments a Yokohama.\nKS Plars Minami-Saiwaicho I 202\nKawasaki, Yokohama, Japó - Veure al mapa\nMés informació sobre KS Plars Minami-Saiwaicho I 202\nIdeal tant per a la diversió com per al relax, KS Plars Minami-Saiwaicho I 202 es troba a la zona de Kawasaki de la ciutat de Kanagawa. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nA KS Plars Minami-Saiwaicho I 202, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de ascensor.\nA més, totes les habitacions ofereixen una gran varietat de comoditats com ara penjador de roba, llençols, sabatilles, tovalloles, aire condicionat per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de KS Plars Minami-Saiwaicho I 202 la base perfecta per a gaudir de la seva estada a Kanagawa.


Fernández reclama a Colau que els habitatges de sindicats siguin de lloguer i no de venda\nEl PP exigeix a Colau que els habitatges de sindicats siguin de lloguer i no de venda\nAlberto Fernández, president del Grup Municipal Popular a l'Ajuntament de Barcelona, ha reclamdo a l'alcaldessa Ada Colau que els habitatges dels sindicats CCOO i UGT i associacions veïnals en sòl municipal siguin de lloguer i no de venda.\nEl president Popular ha explicat que segons la resposta al Parlament de Catalunya al Grup Popular, les cooperatives de tots dos sindicats, UGT i CCOO, no han promogut ni un sol pis de lloguer a Barcelona des de l'any 2005.\nL'operadora Habitatge Entorn que pertany a CCOO ha construït a Barcelona 4 promocions i 185 habitatges, mentre que Llar Unió Catalonia que pertany a la UGT ha c onstruido 6 promocions i 359 habitatges.\nAlberto Fernández considera "sorprenent que d'un total de 544 habitatges construïts en sòl públic a Barcelona, zero habitatges siguin de lloguer i totes siguin de venda". En aquest sentit ha demanat a l'alcaldessa Colau "més habitatge de lloguer per als veïns i menys pisos de compra".\nFinalment Fernández ha recordat que "el sòl públic que se cedeixi haureu d'assegurar-que sigui sempre de lloguer, ja que l'habitatge és un bé preuat i molts barcelonins esperen la possibilitat d'accedir a un pis".\nPablo Iglesias va donar suport a Garzón després de les seves declaracions contra el rei perquè no fos destituït